**Ādažu novada PAŠVALDĪBAS**

**Bērnu uzņemšanas pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2024. gada 2.feburārī Nr. ĀNP/8-15-6/24/4

Sēde sasaukta Ādažu novada pašvaldības domes (turpmāk – Domes) 2022. gada 23. marta lēmumā Nr. 111 “Par bērnu uzņemšanas pirmsskolas izglītības iestādēs komisijas apstiprināšanu”, 2023. gada 17. maija lēmumā “Par grozījumiem Ādažu novada pašvaldības domes 2022. gada 23. marta lēmumā Nr.111 “Par bērnu uzņemšanas pirmsskolas izglītības iestādē komisijas apstiprināšanu” un Domes 2022. gada 23. marta nolikumā Nr. 8 “Bērnu uzņemšanas pirmsskolas izglītības iestādēs komisijas nolikums” noteiktajā kārtībā.

Bērnu uzņemšana pašvaldības pirmsskolas izglītības iestādēs notiek saskaņā ar Ādažu novada pašvaldības domes 2022. gada 26. janvāra saistošajiem noteikumiem Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” (turpmāk – Noteikumi).

Sēdi vada: Izglītības un jaunatnes nodaļas vadītāja LIGITA ANSPOKA.

Sēdē piedalās:

komisijas locekļi: Siguļu pirmsskolas izglītības iestādes “Piejūra” vadītāja ANTRA KRASTA, Ādažu vidusskolas padomes loceklis NAURIS RUBENS, Ādažu novada domes deputāts GATIS MIGLĀNS pašvaldības administrācijas Juridiskās un iepirkumu nodaļas vadītājas vietniece ILONA GOTHARDE.

nepiedalās: pašvaldības administrācijas Juridiskās un iepirkumu nodaļas vadītājas vietniece ILONA GOTHARDE.

citi: Ādažu vidusskolas direktore SOLVITA VASIĻEVSKA.

Sēdi protokolē: vecākā referente LINDA PAVLOVSKA

*Sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 12.30.

**Darba kārtībā:**

1. Lēmums par attiecīgā vecuma grupā bērna uzņemšanu uz 2023./2024. mācību gada februāri.
   * + 1. **§**

**Lēmums par attiecīgā vecuma grupā bērna uzņemšanu uz 2023./2024. mācību gada februāri**

S. Vasiļevska informē Komisijas locekļus, ka klātienē it tikusies ar uzņemamā bērna vecākiem un, izrunājot situāciju, radās iespēja uzņemt bērnu obligātās izglītības vecumu grupā.

L. Anspoka informē, ka ņemot vērā S. Vasiļevskas sniegto informāciju par brīvo vietu skaitu, izskatītos iesniegumus un pieņemtos lēmumus, komisija konstatē, ka ir brīva vieta uz 2023./2024. mācību gada janvāri Ādažu vidusskolas pirmsskolas izglītības iestādē. ( 1.tabula).

*1.tabula*

|  |  |  |  |  |  |
| --- | --- | --- | --- | --- | --- |
|  | **obl.izgl.vec.**  (01.01.2017.- 31.12.2018.) | **3-4,6 g.v.**  (01.01.2019.- 01.02.2021.) | **2-3 g.v.**  (02.02.2021.- 01.02.2022.) | **1,6-2 g.v.** (02.02.2022.- 02.08.2022.) | kopējais brīvo skaits |
| SPII "Piejūra" |  |  |  |  |  |
| CPII "Riekstiņš" |  |  |  |  |  |
| ĀPII "Strautiņš" |  |  |  |  |  |
| KPII "Mežavēji" |  |  |  |  |  |
| Ādažu vidusskolas PII | 1 |  |  |  | **1** |
|  |  |  |  | kopā | **1** |

Atklāti balsojot, ar 4 balsīm “Par” (L. Anspoka, A. Krasta, N. Rubens, G. Miglāns), “Pret” – nav, “Atturas” – nav, “Nebalso” – nav, **KOMISIJA NOLEMJ**:

1. Uzdot Izglītības un jaunatnes nodaļas Izglītības administrēšanas speciālistei L.Strodei:

1.1 Izgūt uzņemšanas sarakstus 2023/2024.mācību gadam, ņemot vērā kritērijus.

1.2 nosūtīt uzaicināmo bērnu sarakstus saskaņošanai Izglītības un jaunatnes nodaļas vadītājai, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus izglītības iestādei.

\*\*\*

Sēdi slēdz plkst. 13:00

Komisijas priekšsēdētāja:

Ligita Anspoka

Komisijas locekļi: Nauris Rubens

Antra Krasta

Gatis Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU